تورکیه‌نین واشینگتون‌‌داکی سفیرلیگی طرفیندن NBC News -آ گؤندریلن مکتوبدا فتح‌الله‌چی ترور تشکیلاتی پارالئل دؤولت قوروجولوغونون (فئتو/پ د ی) 15 جولای‌دا چئوریلیش جهدی‌نین اولدوغو گئجه پرزیدنت رجب طیب اردوغانین آلمانیایا قاچدیغی خبرینی یایان تلویزیون کانا‌لی‌نین رسمی عذر ایستمه‌سی طلب اولوندو.
NBC News کانالی قانلی چئوریلیش گئجه‌سینده "قبول ائدیلمه‌یه‌جک بیر ژورنالیستی‌لیک اورتایا قویدو" قئید ائدیلن مکتوبدا: " NBC Newsکانالی تورکیه‌دکی چئوریلیش جهدی زامانی نوماییش ائتدیردیگی هئچ واخت قبول ائدیلمه‌یه‌جک ژورنالیست‌لیک فعالیتینی دوزلتمه‌سینی طلب ائدیریک. جناب  "کایلی گریفین" 15 جولای دؤولت چئوریلیشی جهدی زامانی تورکیه پرزیدنتی رجب طیب اردوغانین آلمانیا‌دان سیغینما طلب ائتدیگینه دایر خبری تامامیله یانلیش‌دیر، قبول ائدیله بیلمز و اعتبارلی دلیله مالیک دئییل‌دیر" یازیلیر.
آمریکا حربی منبع‌لرینه اساسلان‌دیریلان یالان خبرین دیگر مئدیا اورقان‌لاری طرفیندن ایستیفاده ائدیله‌رک یاییلدیغینا دقت یئتیریلن مکتوبدا: "تورکیه اوچون چوخ حساس اولان بیر زاماندا بو نوع یالان خبر سون درجه مسئولیت‌سیز ایدی" دئییلیر.
مکتوبدا پرزیدنت اردوغان ایله علاقه‌دار اؤنملی و حساس بیر معلوماتین پئشکارلیق‌دان اوزاق بیر شکیلده، دوغرولوغو و منبع‌نین اعتبارلی‌لیغی تصدیق ائدیلمه‌دن یاییملانماسی‌نین شوک ائدیجی اولدوغو وورغولانیر.
NBC News کانالی اددعانی سونرا گئری چکسه ده، سهوینی دوزلتمدیگینه و عذر ایستمه‌دیگینه ایشاره ائدیلن متنده: " NBC News و گریفین‌نین بو قبول ادیلمز داورانیشا گؤره رسمی اولا‌راق عذر ایستمه‌سینی طلب ائدیریک" ایفاده‌سی ایشلدیلیر.
NBC News  فتح‌الله‌چی ترور تشکیلاتی پارالئل دؤولت قوروجولوغونون (فئتو/ پ د ی) چئوریلیش جهدی زامانی: "پرزیدنت اردوغانین آلمانیا‌دان سیغینا‌جاق طلب ائتدیگی و اوچاق‌نین بو اؤلکه‌یه ایستیقامت آلماسی" یؤنونده کی اساس‌سیز خبرلری آمریکا حربی منبع‌لرین‌دن آلدیغینی ادعا ائتمیشدی.
بونو "Twitter"ده پای‌لاشان  "کایلی گریفین" ، عینی زاماندا، چئوریلیشچی‌لرین حاکمیتی اله کئچیردیک‌لری باره‌ده اددعانی دا تعقیب‌چیلری ایله بؤلوشموشدو.
یالان خبرلرله موباریزه آپاران "Newsbud" آدلی تشکیلات‌دا NBC News -دن جولای‌ین 25-دک خبره گؤره عذر ایستمه‌سینی و منبع اولا‌راق گؤستردیگی حربی صلاحیت‌لی‌نین ده آدینی آچیقلاماسینی طلب ائتدی.
"Newsbud" تشکیلاتی آمریکا‌‌نین تورک ایجماسی‌نین دستکی ایله 28 جولای، جومه گونو NBC News قارشی‌سیندا آکسیا کئچیرمه‌گی پلانلاشدیریر.
